ማፈናቀልና መግደል የሀገርን ከፍታ አያረጋግጥም ። በኦሮሚያ ፣ በቤንሻንጉል እና አማራ ክልሎች የሚፈፀመው ወንጀል በውጪ ሀይሎች ወይም በሽፍቶች ሳይሆን የሕወሓት አገዛዝ ባስታጠቃቸው የስርዓቱ ወንበዴዎች ነው ። የሕወሓት/ኢሕአዴግ አገዛዝ የፕሮፓጋንዳ እድገት እንጂ የመንግስታዊ ባህሪ ለውጥ ያመጣል ማለት ራስን ማደንቆር ነው ።
በሕዝብ ላይ እየተፈጠረ ያለ መንግስታዊ ሽብር በግልፅ እያየነው ሲሆን በሶማሌ ክልል የሚኖሩ ኦሮሞዎች ክልሉን ለቀው እንዲወጡ እየተደረገ ሲሆን ይደርስብናል ያሉትን ጥቃት ሸሽተው በወታደራዊ ካምፖች ተጠልለዋል ። እንዲሁም በጎንደር አይከል በቤንሻንጉል መተከል የአማራ ሕዝብ ላይ ተዘምቶ ከኖረበት ቀየ እንዲፈናቀል ተደርጓል ። በሶማሌ ክልል አስተዳዳሪዎች የሚደገፉ ታጣቂዎች የኦሮሚያን ክልል ጥሰው ገብተው ሕዝብን እየጨፈጨፉ ነው ።
ይህና ሌሎች ፀረ ሐገርና ፀረ ሕዝብ ድርጊቶች የሚመሩት ስልጣን ላይ ባለው መንግስት ነኝ በሚል ተቋም መሆኑ ትልቅ ራስ ምታት ሲሆን ይህ አገዛዝ የራሱን እኩይ ተልእኮ ድብቅ አላማውን ለማሳካት በኢትዮጵያ ታላላቅ በሆኑ የኦሮሞና የአማራ ሕዝቦች ላይ የማጥቃትና የማዳከም እርምጃ እየወሰደ ነው ። ካሁን ቀደም እንደምናገረው ከፊታችን በሕወሓት አገዛዝ የተደገሰ ከባድ አደጋ አለ ። ይህንን አደጋ ለማስቆም እያንዳንዱ ስለወገኑ ሲል መረባረብ ይጠበቅበታል ። #MinilikSalsawi